ઇકોનોમિક ટાઇમ્સમાં છપાયેલી ખબર મુજબ 8 નવેમ્બરની નોટબંધીની જાહેરાત પછી 1.5 લાખ બેંકોના ખાતામાં 10 લાખ રૂપિયાથી વધુ રકમ જમા કરવામાં આવી છે. સેન્ટ્રલ બોર્ડ ઓફ ડાયરેક્ટ ટેક્સેજ (સીબીડીટી)એ નવા ઓનલાઇન પ્લેટફોર્મ દ્વારા તેવા ખાતા ગ્રાહકોને જવાબ આપવાનું જણાવ્યું છે. નોંધનીય છે કે આ જવાબ ઓનલાઇન દાખલ કરાવવો પડશે. એક ટેક્સ ઓફિસરના જણાવ્યા મુજબ ઓનલાઇન જવાબ મળ્યા પછી જો કોઇ શંકા હશે કે અન્ય કોઇ જાણકારી જોઇતી હશે તો ફરી તે ખાતા ગ્રાહકને આ અંગે સંપર્ક સાંધવામાં આવશે.